Z A P I S N I K
5. sjednice Vijeća Gradske četvrti Podsused - Vrapče 
održane 12. listopada 2017. Zgrada Područnog ureda Gradske uprave Susedgrad, zagreb, Sigetje 2, mala dvorana, 3 kat s početkom u 18,00 sati

NAZOČNI VIJEĆNICI: Stjepan Belanović, Ivka Bengez, Aljoša Bosnar, Marija Brajdić Vuković, Željko Drniković, Mirko Hrgović, Mihaela Ivšić, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković, Ivan Vukoja i Branka Zorić Cindrić
NENAZOČNI VIJEĆNICI: 
SJEDNICI SLUŽBENO NAZOČNI: Vlasta Simon-Bebek, voditeljica Odjela za rad gradskih četvrti i mjesnih odbora Područnog odsjeka Podsused-Vrapče (Susedgrad), Margareta Cindrić Neuhold, Vesna Mihalinec - zapisničar.
Predsjednik Vijeća Dejan Kljajić predložio je dopunu dnevnog reda i to točku „Prijedlog zaključka o pokretanju inicijative za izgradnju doma za starije osobe ili hospicija“.  Nakon toga je Vijeće većinom glasova prihvatilo dopunu i slijedeći
                                                                               DNEVNI RED
1. Izvješće o realizaciji Plana komunalnih aktivnosti u 2017.
2. Prijedlog zaključka o izmjeni Plana komunalnih aktivnosti u 2017.
3. Inicijativa za izgradnju doma za starije osobe ili hospicija na području GČ Podsused - Vrapče
4. Prijedlozi zaključaka Vijeća na temelju zahtjeva građana, udruga i ustanova
5. Pitanja i prijedlozi

Točka 1.
Izvješće o realizaciji Plana komunalnih aktivnosti podnio je predsjednik Vijeća i otvorio raspravu u kojoj su sudjelovali Dubravko Peroš, Aljoša Bosnar, Ivan Vukoja i Mirjana Marić. 
Vijeće je primilo na znanje Izvješće o realizaciji Plana komunalnih aktivnosti u 2017.
Točka 2. 
Predsjednik Vijeća upoznao je članove vijeća o razlozima donošenja izmjene Plana komunalnih aktivnosti i otvorio raspravu.
Vijeće je jednoglasno donijelo Zaključak o izmjeni Plana komunalnih aktivnosti Gradske četvrti Podsued – Vrapče za 2017.
Točka 3.
Vijeće je donijelo
                                                              Z A K L J U Č A K 
                                                
Vijeće gradske četvrti Podsused-Vrapče pokreće inicijativu za izgradnju doma za starije osobe ili hospicija na području Gradske četvrti Podsused – Vrapče.
                                                              O b r a z l o ž e n j e
Kako je na području naše gradske četvrti prisutan problem nedostatka domova za starije osobe ili hospicija Vijeće pokreće inicijativu izgradnje istog iz razloga što je to uistinu od velikog značaja za našu gradsku četvrt.
                                                         
Točka 4. 
Vijeće je jednoglasno donijelo
                                                              Z A K L J U Č A K 
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet komisijski očevid radi procjene uspostave autobusog stajališta u Ilici kod ulice Gmajnje.

                                                              Z A K L J U Č A K
Vijeće gradske četvrti Podsused-Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje 3 pristupne rampe u pothodniku Gospodska.                                             
                                                              Z A K L J U Č A K 
Vijeće gradske četvrti Podsused-Vrapče nije suglasno s prijedlogom nove regulacije prometa u ulici Huzjanova i Karažnik i traži od Gradskog ureda za prostorno uređenje, izgradnju grada, graditeljstvo, komunalne poslove i promet cjelovito prometno rješenje regulacije prometa u Huzjanovoj ulici i u ulici Karažnik u cilju povećanja sigurnosti odvijanja motornog i pješačkog prometa.
 
                                                              Z A K L J U Č A K 
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje ležećih policajaca u ulici Dubravica kod označena dva pješačka prijelaza (preme osnovnoj školi Dragutina Domjanića) i to koji  izlaze preko mostića na Bogatinsku i Storžičku ulicu.

                                                              Z A K L J U Č A K 
Vijeće gradske četvrti Podsused-Vrapče je stava da se ležeći policajci postavljaju oko škola i vrtića, na najkritičnijim mjestima koja ugrožavaju sigurnost svih sudionika u prometu,  posebito djece.



Z A K L J U Č A K
Vijeće gradske četvrti Podsused-Vrapče nije suglasno sa postavljanjem ležećih policajaca u Gospodskoj ulici kod kbr. 23 i traži od Gradskog ureda za prostorno uređenje, izgradnju grada, graditeljstvo, komunalne poslove i promet da iznađe adekvatno sigurnosno rješenje. 
                                             
                                                              Z A K L J U Č A K 
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje nadstrešnice u Samoborskoj cesti (ispred zgrade ZET-a ) u smjeru Grada.

                                                              Z A K L J U Č A K                                                       
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet izradu projektne dokumentacije za rekonstrukciju dijela ceste Dominika Mandića, od ulice Manterovčak do Perjavice. 

                                                              Z A K L J U Č A K                                                       
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje prometnog znaka “slijepa ulica” u ulici Jarek donji.
                                                              Z A K L J U Č A K                                                           
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet izgradnju nogostupa u Kovinskoj ulici od kbr. 9 do križanja sa Samoborskom cestom.

                                                              Z A K L J U Č A K                                                       
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje javne rasvjete u Kovinskoj ulici od kbr. 9 do kbr. 27.





Točka 5. 
Mirjana Marić
-od Ureda za mjesnu samoupravu traži očitovanje kada će se dovršiti objekt MO Gajnice na lokaciji Kerestinečkih žrtava 31
Stjepan Belanović
-predlaže dopunu Poslovnika o radu Vijeća Gradske četvrti u smislu da se materijali za sjednice dobivaju prije sjednice u elektroničkom i pismenom obliku, a ne na samoj sjednici 
-predlaže da se tonski zapis sa sjednice Vijeća dostavlja na CD-u
-predlaže nabavu tableta i laplota za članove Vijeća gradske četvrti
-predlaže da se radna tijela sastaju prije svake sjednice VGČ
Marija Brajdić Vuković
-pita po kojim se kriterijima vrši raspored sredstava „ostali nespomenuti rashodi poslovanja“ i koliko tih sredstava još ima
Dubravko Peroš
-predlaže održavanje tematske sjednice, na koju bi bile pozvane stručne osobe nadležnog gradskog ureda na temu „Promet na području GČ“
-pita koliko je još koševa za smeće na raspolaganju a za koje su osigurana sredstva u Planu MKA za 2017.g
-upozorava sa se kod kamenoloma Podsusedsko dolje gomila smeća, te moli izlazak komunalnih   redara na teren
-moli tonski zapis sa 3. sjednice Vijeća Gradske četvrti
Ivka Bengez
-traži zaključke u svezi rasporeda sredstava ostali nespomenuti rashodi
-pita za dozvoli smiju listopad građani s područja podsuseda sami zatvoriti prilaz kamenolomu kako   
 ne bi došlo do odlaganja smeća
Miahela Ivšić
- predlaže da se nabavi karta područja GČ te postavi u dvoranu gdje se održavaju sjednice Vijeća   
  gradske četvrti
- pita tko je nadležan za pranje prozora na zgradi Područnog ureda
- moljci u Podsusedu

Zdenko Jušić
- zanima ga objektivan rok završenja radova na izmjeni magistralnog voda u Gajnicama
Mirko Hrgović
- tema za razmišljanje: kako se riješiti viška ležećih policajaca?
Ivan Turković
- Pita u kojoj je fazi Stara škola u Gornjem Vrapču
                                                                                                                                                                                                                     
                                                                                                          
                                                                                    Predsjednik VGČ

